Bejaarde met tuinvurk aangevalArgieffoto Kapt. Malcolm Pojie, woordvoerder van die polisie, sê die 66-jarige vrou is Vrydag in haar huis in Hoopstraat aangeval. Die aanvaller is glo deur die vrou gehuur om tuinwerk te doen. Pojie sê die vrou is aangeval terwyl sy besig was om wasgoed in die badkamer te was. “Sy moes hom afveg nadat hy haar verskeie kere met die tuinvurk geslaan het. Die vrou het beserings aan haar gesig en ander wonde aan haar liggaam opgedoen.” Pojie sê die man het na die aanval gevlug en die vrou kon daarin slaag om uit die huis te hardloop en ‘n polisiemotor wat verby gery het voor te keer. Hy sê die vrou is in ‘n ernstige toestand in die hospitaal. Pojie het ‘n beroep gedoen op diegene wat dalk inligting het oor die voorval om hulle te kontak.